wickkiey/tamil-wikipedia-markdown huggingface dataset:
# இரசீத்து இரகுமான்

**இரசீத்து இரகுமான்** (*Rashed Rahman*) பாக்கித்தான் நாட்டைச் சேர்ந்த ஒரு பத்திரிகையாளர் ஆவார். ஆங்கில நாளிதழ்களில் ஒன்றான *டெய்லி டைம்சின்* முன்னாள் ஆசிரியராக இருந்தார் . 2009 ஆம் ஆண்டு முதல்&ndash; நவம்பர் 2015 வரை இங்கு இவர் ஆசிரியராகப் பணியாற்றினார்  

## ஆரம்ப வாழ்க்கை மற்றும் தொழில்
இரசீத்து இரகுமான் இங்கிலாந்து மற்றும் வேல்சு நாடுகளில் படித்து பட்டயக் கணக்காளராகத் தகுதி பெற்றார். பின்னர் பத்திரிகையைத் தொழிலாக எடுக்க முடிவு செய்தார். முன்னதாகப் பாக்கித்தானில் இருந்து வெளியாகும் ஆங்கில நாளிதழ்களின் நிர்வாக ஆசிரியராக இருந்துள்ளார் - தி போசுட்டு, தி நேசன் (பாக்கித்தான்) மற்றும் டெய்லி டைம்சு (பாக்கித்தான் ) ஆகியன இவர் பணிபுரிந்த சில பத்திரிகைகளாகும்.  

2017 ஆம் ஆண்டு நவம்பர் மாதத்தில் , டான் குழுமச் செய்தித்தாள்களில் கட்டுரையாளராக இரசீத்து இரகுமான் எழுதத் தொடங்கினார்.
# கோபால்ட்(II) சிடீயரேட்டு


**கோபால்ட்(II) சிடீயரேட்டு** (*Cobalt(II) stearate*) C<sub>36</sub>H<sub>70</sub>CoO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு உலோகமும் சிடீயரிக் அமிலமும் சேர்ந்து இந்த உலோகச் சேர்மம் உருவாகிறது. கோபால்ட் சிடீயரேட்டு சேர்மம் ஓர் உலோக சோப்பு, அதாவது கொழுப்பு அமிலத்தின் உலோக வழித்தோன்றல் என வகைப்படுத்தப்படுகிறது.  

## தயாரிப்பு
கோபால்ட்(II) குளோரைடு மற்றும் சோடியம் சிடீயரேட்டு சேர்மங்களின் பரிமாற்று வினையில்கோபால்ட் சிடீயரேட்டு உருவாகிறது:  

::<math>\mathsf{ CoCl_2 + 2C_{17}H_{35}COONa \ \xrightarrow{}\ Co(C_{17}H_{35}COO)_2\downarrow + 2NaCl }</math>  

## இயற்பியல் பண்புகள்
கோபால்ட்(II) சிடீயரேட்டு ஓர் ஊதா நிறச் சேர்மமாக பல்வேறு விதமான படிக அமைப்புகளில் தோன்றுகிறது.  

நீரில் இது கரையாது.  

## பயன்கள்
கோபால்ட்(II) சிடீயரேட்டு இரப்பருக்கான உயர் செயல்திறன் பிணைப்பு முகவராகும். இயற்கை இரப்பர், சிசுட்டீன், சிடைரீன்-பியூடடாடையீன் இரப்பர் மற்றும் இவற்றின் சேர்மங்களுடன் பித்தளை அல்லது துத்தநாகம் பூசப்பட்ட எஃகு தண்டு அல்லது உலோகத் தகடுகள் மற்றும் பல்வேறு வெற்று எஃகு ஆகியவற்றுடன் எளிதில் பிணைப்பை ஏற்படுத்திக் கொள்ள வல்லதாகும். குறிப்பாக பித்தளையுடன் பல்வேறு தடிமன்களில் முலாம் பூசுவதற்கு. கோபால்ட் சிடீயரேட்டு ஏற்றதாகும்.
# விண்மீன் தடங்காணி



**விண்மீன் தடங்காணி** *(star tracker)* என்பது ஒளிமின்கலங்களையோ படப்பிடிப்புக் கருவியையோ பயன்படுத்தி விண்மீன்களின் இருப்பை அளக்கும் ஒர் ஒளியியல் கருவியாகும்.  

வானியலாளர்கள் பல விண்மீன்களின் இருப்புகளை மிகவும் துல்லியமாக அளந்துள்ளதால், ஒரு விண்கத்தில் உள்ள விண்மீன் தடங்காணியைப் பயன்படுத்தி, விண்மீன்கள் சார்ந்த விண்கலத்தின் திசைவைப்பைத் தீர்மானிக்கலாம். இதை நிறைவேற்ற, விண்மீன் தடங்காணி விண்மீன்க ளின் படிமத்தைப் பெற்று, அவற்றின் தோற்ற இருப்பை விண்கலம் சார்ந்த சட்டகத்தில் கண்டு, விண்மீன்களை இனங்காணலாம். பிறகு அவற்றின் இருப்புகளை விண்மீன் அட்டவணையில் உள்ள தனிமுதல் இருப்புகளோடு ஒப்பிடலாம். இத்ற்காக விண்மீன் தடங்காணி ஒரு செயலாக்கியைப் ப்யன்படுத்துகிறது. இச்செயலாக்கி நோக்கிய விண்மீன்களின் பாணியை அறிந்து வானப் பரப்பில் உள்ள விண்மீன்களின் பாணியோடு ஒப்பிட்டு இனங்காண்கிறது.
# கோபால்ட்டு மெட்டாசெருமேனேட்டு



**கோபால்ட்டு மெட்டாசெருமேனேட்டு** (*Cobalt metagermanate*) CoGeO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டின் செருமேனேட்டு உப்புகளில் இதுவும் ஒன்றாகும். அறை வெப்பநிலையில் பாரா காந்தப்பண்பை வெளிப்படுத்தும் இச்சேர்மம் 32± 1 கெல்வின் வெப்பநிலையில் எதிர்பெரோகாந்தப்பண்புக்கு மாறுகிறது. கோபால்ட்டு மெட்டாசெருமானேட்டு செஞ்சாய்சதுரம், ஒற்றைசரிவச்சு ஆகிய இரண்டு வகையான படிக வடிவங்களில் உள்ளது.  

## தயாரிப்பு

அதிக வெப்பநிலையில் கோபால்ட்(II,III) ஆக்சைடு (அல்லது கோபால்ட்(II) ஐதராக்சைடு) மற்றும் செருமானியம் டை ஆக்சைடு ஆகியவற்றின் வினையால் இது உருவாகிறது.
# சிர்க்கோனைல் அசிட்டேட்டு



**சிர்க்கோனைல் அசிட்டேட்டு** (*Zirconyl acetate*) C<sub>24</sub>H<sub>40</sub>O<sub>32</sub>Zr<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது சிர்கோனைல் குளோரைடை அசிட்டிக் அமிலத்துடன் சேர்த்து சூடுபடுத்துவதன் மூலம் தயாரிக்கப்படுகிறது. வெண்மை நிறத்தில் ஒரு திண்மப் பொருளாக சிர்க்கோனைல் அசிட்டேட்டு காணப்படுகிறது. உலோக-கரிம கட்டமைப்பு வடிவங்களுக்கு முன்னோடியாக இந்த சேர்மம் கவனத்தை ஈர்த்துள்ளது. விரிவாக்கப்பட்ட எக்சுகதிர் உறிஞ்சுதல் நுண்ணிய அமைப்பு, 8.5 நீரேற்றின் கட்டமைப்பை உறுதிப்படுத்துகிறது. கட்டமைப்பின் உள்ளகம் ஆக்சைடு முகமைய்ய Zr<sub>6</sub> எண்கோணத்துடனும் ஐதராக்சைடு ஈந்தணைவிகளுடனும் காணப்படும்.
# மாதர்பக்காடி, மும்பை.

**மாதர்பக்காடி** (*Matharpacady*) என்பது இந்திய நாட்டின் மும்பை மாநிலத்தின் மசாகான் பகுதியில் உள்ள ஒரு "கிராமம்" ஆகும். மும்பை மாநிலத்தின் "பாரம்பரிய புறநகர் பகுதிகளில் ஒன்றாகவும் இக்கிராமம் கருதப்படுகிறது.  

பாயல் கபாடியா, மும்பையில் மாதர்பக்காடியில் சில "பழமையான மற்றும் விசித்திரமான" வீடுகள் இருப்பதாக எழுதுகிறார். மாதர்பக்காடி மராத்திய மொழி பேசும், ரோமன் கத்தோலிக்க இனக்குழுவைச் சேர்ந்த கிழக்கு இந்தியர்களால் நிரம்பியுள்ளது.
# சர்தார் குலாம் அப்பாசு



**சர்தார் குலாம் அப்பாசு** (*Sardar Ghulam Abbas*) பாக்கித்தான் நாட்டு அரசியல்வாதி ஆவார். 1985 ஆம் ஆண்டு முதல் 1988 ஆம் ஆண்டு வரை இவர் பஞ்சாபின் மாகாண சட்டமன்ற உறுப்பினராக இருந்தார், பின்னர் மீண்டும் 1993 ஆம் ஆண்டு முதல் 1996 ஆம் ஆண்டு வரை இப்பதவியில் இருந்தார்.  

## அரசியல் வாழ்க்கை
1985 ஆம் ஆண்டு பாக்கித்தான் பொதுத் தேர்தலில் பிபி-12 - சீலம் தொகுதியில் இருந்து பஞ்சாப் மாகாண சட்டசபைக்கு தேர்ந்தெடுக்கப்பட்டார்.  

1993 ஆம் ஆண்டு நடைபெற்ற பாக்கித்தான் பொதுத் தேர்தலில் பிபி-18 - சக்வால் தொகுதியில் இருந்து பாக்கித்தான் மக்கள் கட்சியின் வேட்பாளராக பஞ்சாப் மாகாண சட்டசபைக்கு மீண்டும் தேர்ந்தெடுக்கப்பட்டார்.  

2011 ஆம் ஆண்டு நவம்பர் மாதத்தில் இவர் பாக்கித்தான் தெக்ரீக்-இ-இன்சாஃப் கட்சியில் சேர்ந்தார், ஆனால் பின்னர் 2012 ஆம் ஆண்டில் இவர் இம்ரான் கானுடன் ஏற்பட்ட கருத்து வேறுபாடுகள் காரணமாக இக்கட்சியை விட்டு வெளியேறினார்.  

2016 ஆம் ஆண்டில், இவர் பாக்கித்தான் முசுலீம் லீக் (நவாசு) கட்சியில் சேர்ந்தார், ஆனால் தேர்தலுக்கு முன்பு பாக்கித்தான் தெக்ரீக்-இ-இன்சாஃப் கட்சியில் சேர 2018 ஆம் ஆண்டில் விலகினார்.  

2018 ஆம் ஆண்டில் இவர் மீண்டும் பாக்கித்தான் தெக்ரீக்-இ-இன்சாஃப் கட்சியில் இணைந்தார்.
# கோலா பெசுட்



**கோலா பெசுட்**; (ஆங்கிலம்: *Kuala Besut*; மலாய்: *Kuala Besut*) என்பது மலேசியா, திராங்கானு மாநிலத்தில், பெசுட் மாவட்டத்தில் (*Besut District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 107 கி.மீ. தொலைவில் உள்ளது. இந்த அமைதியான நகரம் தென்சீனக் கடல் கரையோரத்தில், தீபகற்ப மலேசியாவின் வடகிழக்கில் அமைந்துள்ளது.  

கோலா பெசுட் துறைமுகப் பட்டினம், மலேசியாவின் மிக அழகான தீவுகளில் ஒன்றான பெர்கெந்தியான் தீவுகளின் (*Perhentian Islands*) நுழைவாயில் (*Departure Point*) என்று அழைக்கப்படுகிறது. பெர்கெந்தியான் தீவுகளுக்குச் செல்ல, வணிக ரீதியில் பல படகுத் துறைகள் கோலா பெசுட் துறைமுகப் பட்டினத்தில் இயங்குகின்றன. [பெர்கெந்தியான் தீவு]]களைப் பற்றிய நினைவுப் பொருட்களை விற்கும் சிறிய கடைகளும் கோலா பெசுட் நகரத்தின் முழுமைக்கும் உள்ளன.  

## பொது

1942 டிசம்பர் 10-ஆம் தேதி, மலாயாவை சப்பானியர்கள் தென்சீனக் கடல் வழியாக ஆக்கிரமிப்பு செய்த போது முதலில் கோத்தா பாருவில் தான் தரை இறங்கினார்கள். அடுத்தக் கட்டமாக திராங்கானுவின் தலைநகரான கோலா திராங்கானுவிற்குச் செல்வது அவர்களின் திட்டம்.  

இருப்பினும் அதற்கு முன்னர் கோலா பெசுட் நகரத்தைக் கைப்பற்றினார்கள். ஏன் என்றால் கோலா பெசுட் நகரத்திற்கு அருகில்தான் கோங் கெடாக் இராணுவ வானூர்தி நிலையம் (*Gong Kedak RMAF - Royal Malaysian Air Force*) உள்ளது. ஆகவே வானூர்தி நிலையத்தைக் கைப்பற்றுவதற்கு முன்னர் கோலா பெசுட் நகரத்தைக் கைப்பற்ற வேண்டிய கட்டாயம் ஏற்பட்டது.  

கோங் கெடாக் இராணுவ வானூர்தி நிலையத்தை கைப்பற்றிய பின்னர் தான் கோலா திராங்கானுவின் மீது படை எடுத்தார்கள்.  

## காலநிலை
மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.  

## காட்சியகம்
# நிலாத் தண்ணீர்


விண்கலத்தில் உள்ள நாசாவின் நிலாக் கனிமவியல் வரைவி எடுத்த, படிமங்கள்]]  

**நிலாத் தண்ணீர்** *(Lunar water)* என்பது நிலாவில் உள்ள தண்ணீர் ஆகும். சூரிய ஒளிபடும் நிலா மேற்பரப்பில் விரவிய நீர் மூலக்கூறுகள் நிலவுவதாக நாசாவின் சோஃபியா நோக்கீட்டகம் 2020 இல் கண்டுபிடித்துள்ளது..படிப்படியாக, இந்த நீரின் ஆவி ஒளியாற் சிதைந்து, விண்வெளியில் நீரகத்தையும்(ஐதரசன்) உயிரகத்தையும்(ஆக்சிசன்) விடுவிக்கிறது. அறிவியலாளர்கள் நிலா முனைகளில் நிலையாக நிழலில் உள்ள தண்ணிய மொத்தல்குழிகளில் பனி வடிவில் நீர் உள்ளதைக் கண்டுபிடித்துள்ளனர். நீர் மூலக்கூறுகள் நிலா வளிமண்டலத்தில் மிக அருகலாகவே காணப்படுகின்றன.  

இருநீரக ஆக்சைடு எனும் நீரும்(H<sub>2</sub>O)]], ஐதராக்சில் குழு(-OH) சார்ந்த வேதிமங்களும், நிலாக் கனிமங்களில் ஐதரேட்டுகளாகவும் ஐதராக்சைடுகளாகவும் வேதியியலாகப் பிணைந்து உள்ளனவே தவிர, கட்டற்ற தண்ணீராகக் கிடைப்பதில்லை. இதுவும் நிலா மேற்பரப்பைப் பொறுத்தவரை, சான்றுகளின் அடிப்படையில், மிகவும் தாழ்செறிவிலேயே நிலவுகிறது. உண்மையில், மேற்பரப்புப் பொருள் தன் புறப்பரப்பில் உறிஞ்சிய நீர் 1000 இல் 10 பங்கு அளவிலான சுவடுகளாகவே நிலவுகிறது என மதிப்பிடப்பட்டுள்ளது.
# இண்டோமிர்மா



**இண்டோமிர்மா** (*Indomyrma*) என்பது மிர்மிசினே என்ற துணைக்குடும்பத்தில் உள்ள எறும்புகளின் ஆசியப் பேரினமாகும். இந்த பேரினத்தில் இரண்டு சிற்றினங்கள் உள்ளன: இந்தியாவிலிருந்து அறியப்படும் *இண்டோமிர்மா தாசுபிக்சு* மற்றும் வியட்நாமில் இருந்து அறியப்படும் *இண்டோமிர்மா பெல்லேயே* வகை இனங்கள்.  
- *இண்டோமைர்மா டேசிபிக்சு* <small>பிரவுன், 1986</small>
# கோலா டுங்குன்



**கோலா டுங்குன்**; (ஆங்கிலம்: *Kuala Dungun*; மலாய்: *Kuala Dungun*) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 72 கி.மீ.; கோலா பெசுட் (*Kuala Besut*) நகரில் இருந்து 200 கி.மீ. தெற்கில் உள்ளது.  

இந்த நகரம் தஞ்சோங் ஜாரா நகரத்திற்கும் பாக்கா நகரத்திற்கும் நடுவே உள்ளது. அத்துடன் தென் சீனக் கடலில் பாயும் டுங்குன் ஆற்றின் முகப்பில் அமைந்துள்ளது. இந்த நகரத்தின் வடக்கில் செரங்காவ்; கிழக்கில் பாசிர் ராஜா; தெற்கில் உலு பாக்கா மற்றும் மேற்கில் பாக்கா ஆகிய முக்கிம்கள் எல்லைகளாக உள்ளன .  

## பொது

1940-ஆம் ஆண்டுகளில் கோலா டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (*Bukit Besi*) என்ற சிறிய நகரத்தில் இரும்புத் தாது எடுக்கப்பட்டது. அந்தக் கட்டத்தில் கோலா டுங்குன் துறைமுகமாகச் செயல்பட்டது. அங்கு இருந்து இரும்புத் தாது கப்பல்களுக்கு மாற்றப்பட்டது.  

சுரங்கத் தொழிலுக்கு பெயர் பெற்ற கோலா டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிக செயல்பாடுகளுக்கும் பொது போக்குவரத்துச் சேவையை வழங்கி வந்தது.  

### மக்கள் தொகை

2020-ஆம் ஆண்டு நிலவரப்படி, கோலா டுங்குன் மக்கள் தொகை ஏறக்குறைய 10,000 என மதிப்பிடப்பட்டு உள்ளது. பெரும்பான்மையான மக்கள் மலாய்க்காரர்கள்; சிறுபான்மையினர் சீனர்கள் மற்றும் இந்தியர்கள்.  

### கோலா டுங்குன் இரவுச் சந்தை

கோலா டுங்குன் நகரம் இப்போது திராங்கானு மாநிலத்தில் மற்றொரு கடற்கரை நகரமாக விளங்குகிறது. ஒவ்வொரு வியாழன் தோறும் வாராந்திர இரவுச் சந்தை (*Weekly Night Market*) வணிகத்திற்காகத் திறக்கும் போது மட்டும் டுங்குன் நகரம் உயிர்பெறுகிறது.  

கோலா டுங்குன் இரவுச் சந்தை திராங்கானுவில் மிகப்பெரிய இரவு சந்தையாக அறியப்படுகிறது. வெளிநாடுகளில் இருந்து இறக்குமதி செய்யப்பட்ட ஆடைகள் இரவுச் சந்தையில் விற்கப்படுகின்றன. கிராமப் புறங்களைச் சேர்ந்தவர்கள் விலைகுறைந்த பொருட்களை வாங்குவதற்கு கோலா டுங்குன் நகரத்திற்கு வருகிறார்கள்.  

கோலா டுங்குன் மக்கள்தொகையில் பெரும் பகுதியினர் டுங்குன் நகருக்கு அருகில் உள்ள கெர்த்தே (*Kerteh*) நகரத்தின் பெட்ரோலியத் தொழில்களில் ஈடுபட்டுள்ளனர்.  

### கிராமங்கள்

கோலா டுங்குன் நகர்ப் பகுதியில் உள்ள கிராமங்கள் (முக்கிம்கள்):  

- கம்போங் பாரு கோலா டுங்குன் (*Kampung Baru Kuala Dungun*)
- கம்போங் தஞ்சோங் சாத்தி (*Kampung Tanjung Jati*)
- கம்போங் சாபி (*Kampung Jabi*)
- கம்போங் சூரா தெங்கா (*Kampung Sura Tengah*)
- கம்போங் பெங்காலான் அஜால் (*Kampung Pengkalan Ajal*)
# குந்தாப்புரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | ஒய். மஞ்சய்யா செட்டி | இந்திய தேசிய காங்கிரஸ் |
| 1957 | வி. ஸ்ரீநிவாச செட்டி | பிரஜா சோசலிச கட்சி |
| 1962 | எஸ். எஸ். கொல்கேபைல் | இந்திய தேசிய காங்கிரஸ் |
| 1967 | வின்னிபிரட் எப். பெர்னான்டஸ் | பிரஜா சோசலிச கட்சி |
| 1972 | இந்திய தேசிய காங்கிரஸ் |  |
| 1978 | காப்பு சஞ்சீவ செட்டி | இந்திரா காங்கிரஸ் |
| 1983 | கே. பிரதாப்சந்திர செட்டி | இந்திய தேசிய காங்கிரஸ் |
| 1985 |  |  |
| 1989 |  |  |
| 1994 |  |  |
| 1999 | ஹாலாடி ஸ்ரீநிவாச செட்டி
**குறிப்பு** |  |
# சிர்க்கோனியம்(IV) அசிட்டேட்டு



**சிர்க்கோனியம்(IV) அசிட்டேட்டு** (*Zirconium(IV) acetate*) Zr(CH<sub>3</sub>COO)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியத்தின் அசிட்டேட்டு உப்பாகக் கருதப்படும் இச்சேர்மத்தின் மூலக்கூற்று வாய்ப்பாட்டை Zr(OAc)<sub>4</sub> என்றும் எழுதலாம். சிர்க்கோனியம்(IV) அசிட்டேட்டு நீரிய கரைசல் வடிவில் வர்த்தக ரீதியாகக் கிடைக்கிறது.  

## தயாரிப்பு
சிர்கோனியம் டெட்ராகுளோரைடுடன் அசிட்டிக் அமிலத்தைச் சேர்த்து சூடுபடுத்தி இதனுடன் கார்பன் டெட்ராகுளோரைடு சேர்த்து வினைபுரியச் செய்தால் சிர்க்கோனியம்(IV) அசிடேட்டு உருவாகிறது.  

## வேதிப் பண்புகள்
புளோரோசல்போனிக் அமிலத்துடன் சிர்க்கோனியம்(IV) அசிட்டேட்டு வினைபுரிந்தால் Zr(CH<sub>3</sub>COO)<sub>n</sub>(SO<sub>3</sub>F)<sub>4−n</sub> சேர்மம் கிடைக்கிறது.(n=2,3).
# பாக்கா



**பாக்கா**; (ஆங்கிலம்: *Paka*; மலாய்: *Paka*) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள ஒரு நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து தெற்கில் 134 கி.மீ.; கோலா டுங்குன் (*Kuala Dungun*) நகரில் இருந்து 22 கி.மீ. தெற்கில் உள்ளது.  

இந்த கிராமப்புற நகரம் தென் சீனக் கடல் கரையோரத்தில் கெர்த்தே நகரத்திற்கு வடக்கில் அமைந்துள்ளது. இது ஒரு சிறிய மீன்பிடி கிராமம் ஆகும். கடற்கரை மட்டும் இல்லாமல் இருந்தால்; மர வீடுகள், ஒரு படகு துறை மற்றும் சில மீன்பிடி படகுகளைக் கொண்ட ஒரு பொதுவான மீன்பிடி கிராமமாகவே இருந்து இருக்கும்.  

ஆனால், இப்போது நிலைமை மாறிவிட்டது. அருகில் இருக்கும் கெர்த்தே நகரின் பெட்ரோலிய சுத்திகரிப்பு ஆலைகளின் செயல்பாடுகளினால் (*Natural Gas Activity*) பாக்கா கிராமம் துரிதமாக வளர்ச்சி பெற்று வருகிறது.  

## பொது
### பாக்கா ஆமைகள் சரணாலயம்

இயற்கைக்கான உலகளாவிய நிதியத்தின் (*World Wide Fund for Nature*) (**WWF**) ஆமைகள் சரணாலயம் (*WWF Turtle Sanctuary Paka*) பக்காவிற்கு அருகில் செயல்படுகிறது. பாக்கா ஆமைகள் சரணாலயத்தை மலேசியாவின் கடலாமை பாதுகாப்பு சங்கம் (*Turtle Conservation Society of Malaysia*) (**TCS**) கண்காணித்து வருகிறது.  

இந்தச் சங்கம் 2011-இல் நிறுவப்பட்டது. இது மலேசியாவில் நன்னீர் ஆமைகளைப் பாதுகாப்பதற்காக உருவாக்கப்பட்ட முதல் அரசு சாரா; இலாப நோக்கமற்ற அமைப்பாகும்.  

### கடல் ஆமைகள்

மலேசியாவில் குறைநது வரும் கடலாமைகள் (*Sea Turtles*) மற்றும் நன்னீர் ஆமைகள் (*Freshwater Turtles*) ஆகியவற்றின் எண்ணிக்கையை மீட்டெடுப்பதே இந்தச் சங்கத்தின் நோக்கமாகும். சூலை முதல் அக்டோபர் வரையிலான மாதங்களில் கடல் ஆமைகள் முட்டையிடும் பருவம் உச்சமாக இருக்கும். கடல் ஆமைகள் எப்போதும் சூரியன் மறைந்த பிறகு முட்டைகள் இடுவதற்காக கடற்கரைகளுக்கு வரும்.  

கடலாமைகளைப் பார்க்க வரும் பார்வையாளர்கள் மென்மையாகப் பேச வேண்டும்; அத்துடன் பிரகாசமான ஒளி; கடல் ஆமைகளுக்கு இடையூறு விளைவிக்கும் என்பதால், பார்வையாளர்கள் பிரகாசமான ஒளி விளக்குகளைப் பயன்படுத்துவதற்கு தடைசெய்யப்பட்டு உள்ளது.  

### பெட்ரோலியம் பதப்படுத்தும் ஆலைகள்

கெர்த்தே நகரில் (*Kerteh Town*) பெட்ரோலியம் பதப்படுத்தும் ஆலைகளை (*Petroleum Processing Plants*) இரவு நேரத்தில் கடந்து செல்வது ஓர் அற்புதமான அனுபவம் என்று சொல்லப்படுகிறது.  

வானத்தின் நடுவில் ஒரு விண்மீன் நகரம் (*Star City in the Middle Sky*) தோன்றுவது போல, பிரகாசமாக ஒளிரும் மிகப்பெரிய சுத்திகரிப்பு ஆலை (*Huge Refinery Plant*) கெர்த்தே நகரில் உள்ளது. ஒரு வெற்று நிலத்தில் திடீரென்று ஒரு விண்மீன் தோன்றுவது போல காட்சிகள் அமைகின்றன என்றும் சொல்லப்படுகிறது.  

### சுல்தான் இசுமாயில் மின் நிலையம்

மலேசியாவின் மிகப்பெரிய மின் உற்பத்தி நிலையமான சுல்தான் இசுமாயில் மின் நிலையம் (*Sultan Ismail Power Station*) கெர்த்தே நகரில் உள்ளது. அதனால் பாக்கா நகரமும் பிரபலமாக அறியப்படுகிறது. இந்த மின் நிலையம், தேசிய மின் நிறுவனமான தெனகா நேசனல் (*Tenaga Nasional*) மூலம் நடத்தப்படுகிறது.  

எரிசக்தி துறைக்குச் சேவை செய்யும் ஏராளமான வெளிநாட்டினர் மற்றும் புலம்பெயர் வெளிநாட்டினர் பாக்கா நகரில் வசிக்கின்றனர். 2013-ஆம் ஆண்டில், மலேசியாவில் அதிக வாழ்க்கைச் செலவைக் கொண்ட மூன்றாவது இடமாக பாக்கா இடம்பெற்று உள்ளது.  

## கடலாமைகள் காட்சியகம்
# சப்பானிய நீர்க்காகம்



**சப்பானிய நீர்க்காகம்** (*Japanese cormorant*) ***பாலாக்ரோகோராக்சு கேபிலடசு***) என்பது **தெம்மினிக் நீர்க்காகம்** என்றும் அழைக்கப்படுகிறது. இந்த நீர்க்காகம் கிழக்கு பலேர்க்டிக்கினை பூர்வீகமாகக் கொண்டுள்ளது. இது தைவானிலிருந்து வடக்கே கொரியா மற்றும் சப்பான் வழியாக உருசியாவின் தூரக் கிழக்கு வரை வாழ்கிறது.  

சப்பானிய நீர்க்காகம் வெள்ளை தொண்டை மற்றும் கன்னங்கள் மற்றும் பகுதி மஞ்சள் அலகுடன் கருப்பு நிற உடலுடன் காணப்படும்.  

சப்பானில் *உகாய்* (鵜飼) என அழைக்கப்படும் இந்த நீர்க்காகம் பாரம்பரியமாக மீனவர்களால் வளர்க்கப்படும் தூண்டில் பறவை சிற்றினங்களில் இதுவும் ஒன்றாகும். இது சப்பானிய மொழியில் *உமியு* (ウミウ) என்று அழைக்கப்படுகிறது. நாகரா ஆற்றில் பழக்கப்பட்ட மீன்பிடி நீர்க்காகங்கள் குறிப்பிட்ட *ஆயு* மீனைப் பிடிக்கவல்லது.
# ஓங்கார் சிங் கல்காத்


**மேஜர் ஜெனரல் ஓங்கார் சிங் கல்காத்** (Major–General *Onkar Singh Kalkat*), <small>பரம் விசிட்ட சேவா பதக்கம்</small>, (பிறப்பு:1917/1918-இறப்பு:3 டிசம்பர் 2004) பிரித்தானிய இந்தியா மற்றும் இந்தியத் தரைப்படையில் பணியாற்றிய இராணுவ அதிகாரி ஆவார். இவர் இரண்டாம் உலகப் போர் (பர்மா) 1939-45, இந்தியா-பாகிஸ்தான் போர், 1947  
மற்றும் 1971 இந்தியா-பாக்கிஸ்தான் போர்களில் பங்கெடுத்தவர். மேஜர் ஜெனரல் ஓங்கார் சிங் கல்காத் இந்தூர் இராணுவப் போர்க் கல்லூரியின் கட்டளை அதிகாரியாக இருந்த போது, 1972ல் தமது 54வது அகவையில் இராணுவப் பணியிலிருந்து விருப்ப ஓய்வு பெற்றார். பின்னர் இராணுவப் புலனாய்வு இயக்குநரகத்தில் இரண்டு ஆண்டுகள் உளவு அதிகாரியாக பணி புரிந்தார்.  

## பெற்ற விருதுகள்
- பரம் விசிட்ட சேவா பதக்கம்
## எழுதிய நூல்கள்
- *The Far-Flung Frontiers* by Major-General O.S. Kalkat - 1983
# தாதர் சட்டமன்ற தொகுதி

**தாதர்** பாராளுமன்ற தொகுதி இந்திய நாட்டின் மகாராட்டிரா பாராளுமன்ற தொகுதிகளில் ஒன்றாகும். இது தென் மத்திய மும்பை மக்களவைத் தொகுதியின் ஒரு பகுதியாக இருந்தது. தாதர் தொகுதி 2004 ஆம் ஆண்டு தேர்தல்கள் வரை இருந்தது. பின்னர் அது 2008 ஆம் ஆண்டு மாகிம் தொகுதியுடன் இணைக்கப்பட்டது.  

## பாராளுமன்ற உறுப்பினர்கள்
| 1962 | பிரகலாத் அத்ரே | சுதந்திரா கட்சி |
| --- | --- | --- |
| 1967 | வாமன் மட்கர் | இந்திய தேசிய காங்கிரசு |
| 1972 |  |  |
| 1978 | கேமச்சந்திர குப்தே | சனதா கட்சி |
| 1980 | சராயு தாக்கூர் | இந்திய தேசிய காங்கிரசு |
| 1985 |  |  |
| 1990 | மனோகர் சோசி | சிவசேனா கட்சி |
| 1995 |  |  |
| 1999 | விசாகா ராவத் |  |
| 2004 | சதா சர்வாங்கர் |  |
| } |  |  |

## தேர்தல் முடிவுகள்

### 1962 பாராளுமன்ற தேர்தல்
- பிரகலாத் கேசவ் அத்ரே (சுயேச்சை) : 22,469 வாக்குகள்
- திரிம்பக் ராமச்சந்திர நரவானே (இந்திய தேசிய காங்கிரசு) : 21843

### 1985 பாராளுமன்ற தேர்தல்
- சராயு சி. தாக்கூர் (இந்திய தேசிய காங்கிரசு) : 18,134 வாக்குகள்
- சுதிர் சோசி (சிவசேனா) : 14,872 வாக்குகள்

### 1995 பாராளுமன்ற தேர்தல்
- மனோகர் கசானன் சோசி (ச்வச்சதா கி சேவா) : 58,901 வாக்குகள்
- சராயு கோவிந்த் தாக்கூர் (இந்திய தேசிய காங்கிரசு) : 20,482 வாக்குகள்
# கக்கலிபுரம்


**கக்கலிபுரம்** (*Kaggalipura*) என்பது இந்தியாவின் தென் மாநிலமான கர்நாடகத்தின் பெங்களூரின் புறநகரில் கனகபுரா சாலையில் உள்ள ஒரு சிற்றூர் ஆகும். கக்கலிபுரா பெங்களூர்-கோயம்புத்தூர் தேசிய நெடுஞ்சாலை 948 இல் பெங்களூருக்கு தெற்கே சுமார் 20 கி.மீ. தொலைவில் அமைந்துள்ளது. உள்நாட்டில் ஏராளமாக வளரும் கக்காலி மரத்தின் ( *செங்கருங்காலி* ) பெயரால் இந்த சிற்றூர் அழைக்கப்படுகிறது. இப்பகுதியிலிருந்து பல கக்காலி மரங்களை அழித்து இந்த சிற்றூர் உருவாக்கபட்டது. எனவே கக்கலிபுரா என்று அழைக்கப்படுகிறது.  

கக்கலிபுரா பெங்களூரில் உள்ள மெஜஸ்டிக் பேருந்து நிலையத்திலிருந்து 23 கி.மீ. தொலைவிலும், உத்தரஹள்ளியிலிருந்து 13 கி.மீ. தொலைவிலும், பனசங்கரி கோயிலில் இருந்து 16 கி.மீ. தொலைவிலும், ராஜராஜேஸ்வரி நகரில் உள்ள குளோபல் வில்லேஜ் தொழில்நுட்ப பூங்காவில் இருந்து 17 கி.மீ., தொலைவிலும், கெங்கேரியிலிருந்து நைஸ் சாலை வழியாக 18 கி.மீ. தொலைவிலும், எலக்ட்ரானிக் சிட்டியிலிருந்து 21 கி.மீ., தொலைவிலும், மீனாட்சி மாலில் இருந்து 16 கி.மீ. தொலைவிலும், சிறீ சிறீ ரவிசங்கர் ஆசிரமத்திலிருந்து 1.5 கி.மீ. தொலைவிலும் உள்ளது. இந்த சிற்றூரில் இந்துக்கள் மிகப்பெரிய சமயக் குழுவாக உள்ளனர். அவர்களின் கிராம தேவதையாக பட்டாளம்மா தேவி உள்ளார்.  

## மக்கள்தொகையியல்
, ஆண்டைய மக்கள் தொகை கணக்கெடுப்பின்படி, ககலிபுராவின் மக்கள் தொகை 6,907 ஆகும். அவர்களில் 3,562 பேர் ஆண்கள், 3,345 பேர் பெண்களாவர்.  

## கக்கலிபுராவில் பறவைகள்
காகலிபுரா, பெங்களூரில் பறவை நோக்கலுக்கு ஏற்ற குறிப்பிடத்தக்க ஒரு இடமாகும். இந்த சிற்றூர் பன்னேருகட்டா தேசியப் பூங்காவிற்குள் அமைந்துள்ளது. இதனால் பலவகையான பறவைகளின் இருப்பிடமாக இது உள்ளது.
# ஜெர்செகோ



***ஜெர்சிகோ*** (*ஜெர்செகோ*) என்பது குதிக்கும் சிலந்திகள் குடும்பத்தைச் சேர்ந்த ஒரு சிலந்தி பேரினமாகும். சால்டிசிடே குடும்பத்தினைச் சேர்ந்த இப்பேரினத்தின் கீழ் ஆசியாவைச் சேர்ந்த மூன்று விவரிக்கப்பட்ட சிற்றினங்கள் உள்ளன.  

## சொற்பிறப்பியல்
போலந்து சிலந்தி ஆய்வாளர் ஜெர்சி ப்ரோசுசின்ஸ்கியின் நினைவாக இந்த பேரினத்திற்கு பெயரிடப்பட்டது.  

## சிற்றினங்கள்

- *ஜெர்செகோ அல்போகுட்டாடசு* <small>(சைமன், 1903)</small> – மலேசியா, சுமத்ரா
- *ஜெர்செகோ இருதரப்பு* <small>(சைமன், 1903)</small> - இலங்கை, இந்தியா
- *ஜெர்செகோ கார்டிகோலா* <small>மேடிசன், 2014</small> - மலேசியா
# இட்டெர்பியம்(III) அசிட்டேட்டு



**இட்டெர்பியம்(III) அசிட்டேட்டு** (*Ytterbium(III) acetate*) Yb(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற படிகங்களாக உருவாகும் இச்சேர்மம் தண்ணீரில் கரையக்கூடியதாகவும் நீரேற்றுகளை உருவாக்கக்கூடியதாகவும் உள்ளது.  

## இயற்பியல் பண்புகள்
இட்டெர்பியம் படிகங்களாக உருவாகும். தண்ணீரில் எளிதில் கரையும். இதன் நீரேற்றுகள் Yb(CH<sub>3</sub>COO)<sub>3</sub>·nH<sub>2</sub>O வடிவில் உள்ளன. இங்குள்ள n= 1, 4, 6 என்ற மதிப்புகள் கொண்டதாகும். இதேபோல சில குறிப்பிட்ட கரிம வேதியியல் தொகுப்பு வினைகளில் இதை வினையூக்கியாகவும் பயன்படுத்தலாம்.
# பெக்காமியா ஆய்விதழ்


***பெக்காமியா*** என்பது ஒரு சக மதிப்பாய்வு செய்யப்பட்ட, திறந்த அணுகல் கொண்ட, குதிக்கும் சிலந்திகள் பற்றிய ஆராய்ச்சியை உள்ளடக்கிய அறிவியல் ஆய்விதழ் ஆகும். இது பெக்காம் சமூகத்தினால் வெளியிடப்படுகிறது. இந்த சமூகத்தில் குதிக்கும் சிலந்தி குறித்து ஆய்வு மேற்கொள்ளும் ஆராய்ச்சியாளர்கள் உறுப்பினர்களாக உள்ளனர். ஜார்ஜ் மற்றும் எலிசபெத் பெக்காமின் ஆகிய குதிக்கும் சிலந்தி இயற்கை ஆர்வலர்கள் நினைவாக 1977-ல் நிறுவப்பட்ட இந்த ஆய்விதழுக்கு பெக்காமிய எனப்பெயரிடப்பட்டது. இதன் தற்போதைய தலைமை தொகுப்பாசிரியர் டேவிட் ஈ. கில் ஆவார்.  

2015 இல் *பெக்காமியாவில்* *பானுலசு* பேரினமும் முதல் முதலில் விவரிக்கப்பட்டது  

*பெக்காமியா* ஆய்விதழில் வெளியாகும் ஆய்வுக்கட்டுரைகளின் சுருக்கங்கள் *விலங்கியல் பதிவேட்டில்* வெளியிடப்படுகிறது.
# சாகிதா குவாசி

**சாகிதா குவாசி** (*Shahida Qazi*) பாக்கித்தான் நாட்டைச் சேர்ந்த ஒரு பத்திரிக்கையாளர் மற்றும் கல்வியாளர் ஆவார். பாக்கித்தான் நாட்டில் ஒரு நிருபராக அங்கீகரிக்கப்பட்ட முதல் பெண்மணியும் இவரேயாவார். சாகிதா குவாசி 1944 ஆம் ஆண்டில் பிறந்தார்.  

1963 ஆம் ஆண்டில் கராச்சி பல்கலைக்கழகத்தில் அப்போது புதிதாக நிறுவப்பட்ட இதழியல் துறையில் பதிவுசெய்யப்பட்ட நாட்டின் முதல் மற்றும் ஒரே பெண்மணி சாகிதா குவாசி ஆவார். கராச்சி பல்கலைக்கழகம் மற்றும் முகமது அலி சின்னா பல்கலைக்கழகத்தில் மக்கள் தொடர்புத் தலைவராகவும் இவர் பணியாற்றினார்.
# நரேந்திர குமார்



**கர்னல் நரேந்திர குமார்* (*Colonel* **Narendra Kumar*), (பிறப்பு: 8 டிசம்பர் 1933 - 31 டிசம்பர் 2020) ஒரு இந்தியத் தரைப்படை அதிகாரியும் மற்றும் மலையேற்ற வீரரும் ஆவார். அவர் இமயமலை, காரகோரம் மற்றும் பிர் பாஞ்சல் மலைத்தொடர்களில் தனது மலையேற்றங்களுக்குப் பெயர் பெற்றவர்.சியாச்சின் பனி மலையில் இவர் மேற்கொண்ட உளவு முயற்சிகளால், 1984ம் ஆண்டில் இந்திய இராணுவம் மேற்கொண்ட மேகதூது நடவடிக்கையால் இந்திய இராணுவம் சியாச்சின் பனிப்பாறையின் முன்னோக்கி நிலைகளை பாகிஸ்தானிடமிருந்து மீட்டெடுத்தது. 1965ல் முதல் இந்திய எவரெஸ்டு மலையேற்றக் குழுவினருக்கு நரேந்திர குமார் துணைத்தலைவராக செயல்பட்டார்.  
## இராணுவ வாழ்க்கை மற்றும் மலையேறுதல்
நரேந்திர குமார் 1950ல் இந்தியத் தரைப்படையில் அதிகாரியாக சேர்ந்து, தேராதூனில் உள்ள இந்திய இராணுவ அகாதமியில் பயிற்சி பெற்றார். பயிற்சி காலத்தில் தனக்கு மூத்தவரான சுனித் பிரான்சிஸ் ரோட்ரிக்ஸ் மற்றும் அகாதமியின் தலைமைத் தளபதிக்கு எதிரான குத்துச்சண்டைப் போட்டியில் வென்றதால் காளை எனப்பெயர் எடுத்தார்.[5][10] இராணுவ அகாதமியில் பயிற்சி முடித்த நரேந்தி குமார் இந்திய இராணுவத்தின் குமாவோன் ரைபிள்ஸ் பிரிவில் 6 சூன் 1954 அன்று இரண்டாவது லெப்டினண்டாக நியமிக்கப்பட்டார். 6 சூன் 1956ல் லெப்டினண்டாக பதவி உயர்வு பெற்றார். இப்பபடைப்பிரிவில் இவர் பணியாற்றிய காலத்தில், அவர் குளிர்கால விளையாட்டு மற்றும் மலையேற்றப் போட்டிகளில் பங்கெடுத்தார்.  

1958ம் ஆண்டில், டார்ஜிலிங்கில் உள்ள இமயமலை மலையேற்றப் பயிற்சி நிறுவனத்தில் டென்சிங் நோர்கேயின் கீழ் மலையேற்றப் பயிற்சியை முடித்தார்.  

## பெற்ற விருதுகள்
### இராணுவ விருதுகள்
போர் இல்லாத அமைதிக் காலத்தில் இந்திய இராணுவத்திற்கு வழங்கப்படும் கீழ் கண்ட பதக்கங்களை நரேந்திர குமார் பெற்றார்.  
- பரம் விசிட்ட சேவா பதக்கம்
- கீர்த்தி சக்கரா
- அதி விசிட்ட சேவா பதக்கம்
### விளையாட்டு விருதுகள்
- அருச்சுனா விருது (சிறந்த மலையேற்ற வீரர்)
### குடிமை விருதுகள்
- பத்மசிறீ
## எழுதிய நூல்கள்
- Col N. Kumar (1981). *Teram Kangri II Expedition*. The Himalayan Journal (Vol.37)
- Col N. Kumar (1983). *The Indian Army Expedition To The Eastern Karakoram, 1981*. The Himalayan Journal (Vol.39)
- Kumar, Narinder; Malhotra, Kapil; Pasricha, Ram Nath (1987). *Kamet east, Kamet west: the Kumaoni Expedition*. New Delhi, India: Vision Books. .
- 


### ஆதாரங்கள்
-
# குகூர்


**குகூர்** (*Kugur*) என்பது இந்தியாவின் கருநாடக மாநிலத்தின் பெங்களூர் மாவட்டத்தில் உள்ள ஆனேகல் வட்டத்தில் உள்ள ஒரு பண்பாட்டு பாரம்பரிய சிற்றூர் ஆகும். இது சர்ஜாபுரத்திற்கு அருகில் அமைந்துள்ளது.  

## நிலவியல்
இது பெங்களூருக்கு கிழக்கே 30 கிலோமீட்டர் தொலைவில் அமைந்துள்ளது. இந்த சிற்றூர் தென்பெண்ணை ஆற்றின் கரையில் அமைந்துள்ளது. அருகில் பாயும் இந்த ஆற்று நீரைக் கொண்டு வேளாண்மை செய்யப்படுகிறது. ஆண்டு முழுவதும் நெல், கரும்பு பயிரிடப்படுகிறது. பட்டுப்புழு வளர்ப்பு மற்றும் பிற பயிர்களும் வளர்க்கப்படுகின்றன. இந்த சிற்றூர் கரும்பு, பட்டு, பால் ஆகியவற்றிற்கு மிகவும் பிரபலமானது.  

## கல்வி
ஆனேக்கல் வட்டத்தில் உள்ள இரண்டாவது அரசு உயர்நிலைப் பள்ளியானது 1983இல் இங்கு தொடங்கப்பட்டது. இந்தப் பள்ளி பரப்பளவில் வளர்ந்துள்ளது. பள்ளி வளாகம், அதன் சொந்த கணினி ஆய்வகம் மற்றும் பள்ளியைச் சுற்றியுள்ள பசுமையான இயற்கைக்காட்சிகளோடு உள்ளது. இன்ஃபோசிஸ் அறக்கட்டளை 2000 ஆம் ஆண்டில் பள்ளிக்கு 14 கணினிகளை வழங்கியது. கடந்த பத்து ஆண்டுகளாக இடைநிலை பள்ளி இறுதித் தேர்வில் பெங்களூர் மாவட்ட அளவில் இரண்டாம் இடத்தைப் பெற்று இப்பள்ளி சாதனை படைத்துள்ளது. மாநில அளவிலான சடுகுடு, கோக்கோ, ஓட்டம், நீளம் தாண்டுதல் ஈட்டி எறிதல், உயரம் தாண்டுதல் ஆகிய போட்டிகளில் தங்கம், வெள்ளி, வெண்கலப் பதக்கங்களையும் மாணவர்கள் பெற்றுள்ளனர்.  

இந்த ஊர்வாசிகள் 95% எழுத்தறிவு பெற்றுள்ளனர். இது இந்த மாவட்டத்தில் மிக உயர்ந்த நிலையாகும். பெண்கள் அதிகாரம் பெறுவதற்காக தேனா வங்கியின் குகூர் கிளையின் உதவியுடன் கிராமத்தைச் சேர்ந்த நடுத்தர வருவாய்ப் பெண்களால் *ஸ்த்ரீ சக்தி* உருவாக்கப்பட்டது. இது கடந்த ஆறு ஆண்டுகளாக கூட்டுறவு அடிப்படையில் வெற்றிகரமாக நடத்தப்பட்டு வருகிறது.  

குகூர் பண்பாடு சார்ந்த கிராமமாகும். நாட்டுப்புறப் பண்பாடு இன்னும் உயிரோடு இருக்கிறது. இளைஞர்கள் கோலாட்டம், டோலு குனித்தா, நாதசுவரம் போன்ற கலைகளுக்காக அணிகளை உருவாக்கியுள்ளனர். இந்த அணிகள் மாநில ஆண்டு இளைஞர் கலாச்சார விழா மற்றும் பிற நிகழ்ச்சிகளில் பங்கேற்றுள்ளன.  

## வரலாறு
ஊரில் உள்ள ஆற்றங்கரையில் சிறிய ஆனால் மிகவும் பழமையான சிவன் கோயில்கள் உள்ளன. அங்கு சனிபகவான், முனீசுவரன் ஆகியோருக்கு கோயில்கள் உள்ளன.  

போசளர் காலத்து சிலைகளை ( நடுகல், மாஸ்தி கல் ) இக்கிராமத்தில் காணலாம். மேலும் ஒரு நூற்றாண்டு பழமையான கிராம தேவதை ( துக்களம்மா ) சிலையும் உள்ளது. தென்பெண்ணை ஆற்றங்கரையில் ஒரு நூற்றாண்டு பழமையான சிவலிங்கமும் உள்ளது.  

## போக்குவரத்து
கிருஷ்ணராஜபுரம் மார்கெட்டில் இருந்து பெங்களூர் மாநகர போக்குவரத்துக் கழகத்தின் 323B எண் கொண்ட பேருந்தும், பெங்களூர் கெம்பேகௌடா பேருந்து நிலையத்திலிருந்து 327G எண் கொண்ட பேருந்துகள் வழியாக இந்த சிற்றூரை அடையலாம்.
# ஆயில்-நார்லிகர் ஈர்ப்பு கோட்பாடு

ஆயில்-நார்லிகர் ஈர்ப்பு கோட்பாடு என்பது பிரெடும் நார்லிகரும் உருவாக்கிய புடவியின் பகுதி நிலைத்தநிலைப் படிமக் கோட்பாடாகும். இது மாக்கிய உருமாற்றக் கோட்பாடாகும்.  

இதன் ஈர்ப்பு மாறிலி தற்போக்கானது. இது புடவிப் பொருண்மத்தில் நிரலான அடர்த்தியைப் பொறுத்தமைகிறது. இந்தக் கோட்பாடு வீலர்- பெய்ன்மன் மின்னியங்கியலின் உறிஞ்சிக் கோட்பாட்டில் இருந்து ஊக்கம் பெற்றதாகும்.
# காரனோடை



**காரனோடை** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 67 மீட்டர் உயரத்தில் அமைந்துள்ள காரனோடை பகுதியின் புவியியல் ஆள்கூறுகள் ஆகும். செங்குன்றம், பாடியநல்லூர், புழல், அலமாதி, பஞ்செட்டி ஊராட்சி, பொன்னேரி, கவரைப்பேட்டை ஆகியவை காரனோடை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

சித்தர் ஶ்ரீமல்லய்ய சுவாமிகள் மற்றும் ஓம் சற்குரு ஶ்ரீகல்லுகட்டி சித்தர் ஆகியோர் வாழ்ந்த பகுதி காரனோடை ஆகும்.
# ஆர்த்ரசு


## சிற்றினங்கள்
2019ஆம் ஆண்டு நிலவரப்படி இந்தப் பேரினத்தில் நான்கு சிற்றினங்கள் உள்ளன. இவை இந்தோனேசியா மற்றும் பிலிப்பீன்சில் காணப்படுகிறது.  

- *ஆர்த்ரசு பைகலர்* <small>சைமன், 1900</small> (வகை) - பிலிப்பீன்சு
- *ஆர்த்ரசு காலிலுங்கே* <small>பேரியன், 1998</small> - பிலிப்பீன்சு
- *ஆர்த்ரசு முலுயென்சிசு* <small>வான்லெசு, 1980</small> - போர்னியோ
- *ஆர்த்ரசு பலவானென்சிசு* <small>வான்லெசு, 1980</small> - பிலிப்பீன்சு
# சுல்தான் இசுமாயில் மின் நிலையம்



**சுல்தான் இசுமாயில் மின்நிலையம்** (ஆங்கிலம்: *Sultan Ismail Power Station*; மலாய்: *Stesen Janakuasa Sultan Ismail*) என்பது மலேசியா, திராங்கானு மாநிலத்தின், டுங்குன் மாவட்டத்தில் (*Dungun District*), பாக்கா (*Paka*) நகரத்தில் அமைந்துள்ள ஒரு மின் நிலையம் ஆகும். மாநிலத் தலைநகரான கோலா திராங்கானுவில் (*Kuala Terengganu*) இருந்து சுமார் 100 கி.மீ. தொலைவில் உள்ளது.  

இந்த மின்நிலையத்தில் 1,136 மெகாவாட் (**MW**) மின்சாரம் உற்பத்தி செய்யப்படுகிறது. தெனாகா நேசனல் (*Tenaga Nasional*) எனும் மலேசிய மின் நிறுவனத்தின் ஒருங்கிணைந்த சுழற்சி வகையிலான மிகப் பெரிய மின் நிலையமாக விளங்குகிறது.  

## பொது

மலேசியாவின் மிகப்பெரிய மின் உற்பத்தி நிலையமாக விளங்கும் இந்த சுல்தான் இசுமாயில் மின் நிலையம் (*Sultan Ismail Power Station*) பாக்கா நகரில் உள்ளது. அதனால் இந்த நகரமும் பிரபலமாக அறியப்படுகிறது. இந்த மின் நிலையம், தேசிய மின் நிறுவனமான தெனாகா நேசனல் (*Tenaga Nasional*) மூலம் நடத்தப்படுகிறது.  

இந்த நிலையம் 1987-ஆம் ஆண்டில் கட்டி முடிக்கப்பட்டது. மற்றும் 1988-ஆம் ஆண்டில் திராங்கானு மாநில அரசர் சுல்தான் மகமூத் அல்-முக்தாபி பில்லா சா அதிகாரப்பூர்வமாக திறந்து வைத்தார்.  

### இயற்கை எரிவாயு

எரிசக்தி துறைக்குச் சேவை செய்யும் ஏராளமான வெளிநாட்டினர் மற்றும் புலம்பெயர் வெளிநாட்டினர் பாக்கா நகரில் வசிக்கின்றனர். 2013-ஆம் ஆண்டில், மலேசியாவில் அதிக வாழ்க்கைச் செலவைக் கொண்ட மூன்றாவது இடமாக பாக்கா இடம்பெற்று உள்ளது.  

இந்த நிலையம் இயற்கை எரிவாயுவை (*Natural Gas*) முக்கிய எரிபொருளாகப் பயன்படுத்துகிறது. பெட்ரோனாஸ் (*Petronas*) நிறுவனம், அருகிலுள்ள அதன் எரிவாயு ஆலையில் இருந்து எரிவாயுவை வழங்குகிறது.
# பஞ்சாப் இளைஞர் விழா

**பஞ்சாப் இளைஞர் விழா** (Punjab Youth Festival ) பாக்கித்தான் நாட்டின் பஞ்சாபில் ஆண்டுதோறும் நடைபெறும் விளையாட்டு விழாவாகும். அக்டோபர் 20, 2012 ஆம் ஆண்டு அக்டோபர் மாதம் 20 ஆம் தேதியன்று பஞ்சாப் முதல்வர் சாபாசு செரீப் இத்திருவிழாவைத் தொடங்கி வைத்தார். தொடக்க விழா லாகூரில் உள்ள தேசிய வளைகோல் பந்தாட்ட மைதானத்தில் அன்று நடைபெற்றது. விழாவின் போது, 42,813 மாணவர்கள் தேசிய கீதத்தைப் பாடினர், இது ஒரு கின்னசு உலக சாதனையாக ஆனது. இதற்கு முன் பதினைந்தாயிரம் பேர் பங்கேற்று தேசிய கீதம் பாடிய சாதனை இந்தியாவிடம் இருந்தது.  

21 டிசம்பர் 2013 ஆம் ஆண்டு திசம்பர் மாதம் 21 ஆம் தேதியன்றூ தேசிய சட்டமன்ற உறுப்பினர் அம்சா சாபாசு செரீப் மற்றும் விளையாட்டு மற்றும் இளைஞர் விவகாரங்களுக்கான மாகாண அமைச்சர் இராணா மசூத் அகமது கான் ஆகியோர் பஞ்சாப் இளைஞர் விழா 2014 இன் சின்னத்தை பஞ்சாப் விளையாட்டு வாரிய லாகூரில் உள்ள உடற்பயிற்சி கூடத்தில் வெளியிட்டனர்.
# பைசல் விளையாட்டரங்கம்


**பைசல் விளையாட்டரங்கம்** (*Faisal Stadium*) பாக்கித்தான் நாட்டின் பஞ்சாப் மாகாணம் முசாபர்கார் நகரத்தில் அமைந்துள்ளது. இதுவொரு பல்நோக்கு விளையாட்டு மைதானமாகும். கூடைப்பந்து மைதானம், துடுப்பாட்ட மைதானம், சுவர்ப் பந்து மைதானம், மல்யுத்த மைதானம், காட்சிக்கூடம் மற்றும் புல்வெளி ஆகியவை இங்குள்ளன. விளையாட்டு மற்றும் அரசியல் நிகழ்வுகளுக்கான நகரத்தில் அமைந்துள்ள மிகப்பெரிய மைதானமாகும். முக்கியமாக மைதானம் துடுப்பாட்டம், கால்பந்து மற்றும் வளைகோள் பந்தாட்டப் போட்டிகளுக்கும் அரசியல் நிகழ்வுகளுக்கும் பயன்படுத்தப்படுகிறது. நல்ல புல்வெளியும் மைதானத்தின் நடுவில் ஒரு துடுப்பாட்ட ஆடுகளமும் இங்கு அமைந்துள்ளன. மைதானத்தின் ஓரத்தில் துடுப்பாட்டத்திற்காக நான்கு பயிற்சி வலைகள் உள்ளன.
# பாக்கித்தான் சதுரங்கக் கூட்டமைப்பு



**பாக்கித்தான் சதுரங்கக் கூட்டமைப்பு** (*Chess Federation of Pakistan*) பாக்கித்தான் நாட்டில் சதுரங்க விளையாட்டை முன்னெடுப்பதற்கும் மேம்படுத்துவதற்காகவும் அமைந்துள்ள ஒரு தேசிய ஆளும் அமைப்பாகும் . இது 1957 ஆம் ஆண்டில் நிறுவப்பட்டது, 1973 ஆம் ஆண்டில் பிடே அமைப்புடன் இணைந்தது.  

2022 ஆம் ஆண்டு சூன் மாதத்தில் அனீப் குரேசி தலைவராக ஒருமனதாக தேர்ந்தெடுக்கப்பட்டார்.[ இவரே கூட்டமைப்பின் தற்போதைய தலைவராக உள்ளார்.  

பாக்கித்தான் நாட்டில் சதுரங்க போட்டிகள் மற்றும் பிற உள்ளூர் போட்டிகளை இக்கூட்டமைப்பு ஏற்பாடு செய்கிறது.  

## இணைப்புகள்
பாக்கித்தான் சதுரங்கக் கூட்டமைப்பு இவற்றுடன் இணைக்கப்பட்டுள்ளது:  

- பிடே அமைப்பு
- ஆசிய சதுரங்கக் கூட்டமைப்பு
- பொதுநலவாய சதுரங்கக் கழகம்
- பாக்கித்தான் விளையாட்டு வாரியம்

## கூட்டமைப்புடன் இணைந்த சங்கங்கள்
பின்வரும் அமைப்புகள் பாக்கித்தான் சதுரங்கக் கூட்டமைப்புடன் தொடர்புடையவையாக செயல்படுகின்றன. :  

- ஆசாத் காசுமீர் சதுரங்க சங்கம்
- பலுசிசுத்தான் சதுரங்க சங்கம்
- கில்கிட் பால்டிசுத்தான் சதுரங்க சங்கம்
- இசுலாமாபாத்து சதுரங்க சங்கம்
- கைபர் பக்துன்க்வா சதுரங்க சங்கம்
- பஞ்சாப் சதுரங்க சங்கம்
- சிந்து சதுரங்க சங்கம்
# தைட்டானியம்((IV) அசிட்டேட்டு



**தைட்டானியம்((IV) அசிட்டேட்டு** (*Titanium(IV) acetate*) Ti(C<sub>2</sub>H<sub>3</sub>O<sub>2</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம் டெட்ரா அசிட்டேட்டு என்ற பெயராலும் அழைக்கப்படும் இச்சேர்மம் கருதுகோள் நிலையில் உள்ளது. எக்சுகதிர் படிகவியல் நுட்பம் வருவதற்கு முந்தைய தொன்மையான நூல்களில் இச்சேர்மம் குறித்த விவாதங்கள் நிகழ்ந்தன. உலோக கார்பாக்சிலேட்டு அணைவுச் சேர்மங்களில் உள்ள கட்டமைப்புப் போக்குகளை இது கொண்டிருந்தது.  

## தொடர்புடைய தைட்டானியம் அசிட்டேட்டுகள்
ஒரு தைட்டானியம் டெட்ரா அசிட்டேட்டைப் போன்ற கட்டமைப்பு மிகவும் குறைவான சேர்மங்கள் இருப்பதற்கான சான்றுகள் ஏதுமில்லை. மாறாக தைட்டானியம் அல்காக்சைடுகள் மற்றும் அசிட்டிக் அமிலத்தின் வினையால் தைட்டானியம் ஆக்சோ அசிடேட்டுகள் உருவாகின்றன.  

## பயன்கள்
பிசுமத் தைட்டனேட்டு பெரோமின் மெல்லிய படலங்கள் தயாரிப்பில் டைட்டானியம்(IV) அசிடேட்டு பயன்படுத்தப்படுகிறது. டைட்டானியம்(IV) அசிடேட்டு, அசிடேட்-வழிப்பெறுதி கரைசல்களை உருவாக்கும் படிநிலையில் தைட்டானியம்((IV) அசிட்டேட்டுபயன்படுத்தப்படுகிறது. அசிடேட்டு வழிப்பெறுதி கரைசல்கள் அசிட்டிக் அமிலம் மற்றும் பிசுமத் அசிடேட்டு ஆகியவற்றை ஒன்றாகக் கலந்து கல்வையுடன் தைட்டானியம்(IV) அசிடேட்டைச் சேர்ப்பதன் மூலம் உருவாக்கப்பட்டன. சிவப்பு மற்றும் பழுப்பு நிற சாயங்களை உருவாக்கும் போது ஆண்டிமனி பொட்டாசியம் டார்ட்ரேட்டுக்கு மாற்றாக தைட்டானியம்((IV) அசிட்டேட்டு பயன்படுகிறது.
# ஞாயிறு, திருவள்ளூர்



**ஞாயிறு** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள ஞாயிறு பகுதியின் புவியியல் ஆள்கூறுகள் ஆகும். செங்குன்றம், பாடியநல்லூர், புழல், அலமாதி, பஞ்செட்டி ஊராட்சி, பொன்னேரி, கவரைப்பேட்டை ஆகியவை ஞாயிறு பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

ஞாயிறு பகுதியில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் புஷ்பரதேசுவரர் கோயில் என்ற சிவன் கோயில் ஒன்று உள்ளது.
# ஞாயிறு புஷ்பரதேசுவரர் கோயில்



**புஷ்பரதேசுவரர் கோயில்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஞாயிறு புறநகர்ப் பகுதியில் அமைந்துள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 61 மீட்டர் உயரத்தில் அமைந்துள்ள புஷ்பரதேசுவரர் கோயிலின் புவியியல் ஆள்கூறுகள் ஆகும்.  

புஷ்பரதேசுவரர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது. சூரிய புஷ்கரணி மற்றும் சிம்ம தீர்த்தம் என்று இரண்டு தீர்த்தங்கள் இக்கோயிலில் காணப்படுகின்றன. கண்கள் மற்றும் தோல் சம்பந்தப்பட்ட வியாதிகள் இங்குள்ள புஷ்கரணிகளிலுள்ள நீர் நம் உடலில் படுவதினால் குணமடைகின்றன என்ற நம்பிக்கை இங்கு நிலவுகிறது. சூரியன் இங்குள்ள சிவபெருமானை வழிபட்டதாகக் கூறப்படுகிறது. சுமார் ஆயிரத்து ஐநூறு ஆண்டுகள் தொன்மையான கோயிலாகும் இது.
# வில்லியனூர் வரதராஜ பெருமாள் கோயில்



**வரதராஜ பெருமாள் கோயில்** என்பது இந்தியா தீபகற்பத்தில் புதுச்சேரி மாநிலத்தின் வில்லியனூர் புறநகர்ப் பகுதியில் அமைந்துள்ள ஒரு பெருமாள் கோயில் ஆகும். இக்கோயில் ஆயிரம் ஆண்டுகள் தொன்மை வாய்ந்தது.  

கடல் மட்டத்திலிருந்து சுமார் 65 மீட்டர் உயரத்தில் அமைந்துள்ள வில்லியனூர் வரதராஜ பெருமாள் கோயிலின் புவியியல் ஆள்கூறுகள் ஆகும்.  

இக்கோயிலின் மூலவர் வரதராஜ பெருமாள்; தாயார் பெருந்தேவி தாயார். 2023 ஆம் ஆண்டு பிரம்மோற்சவம் சூன் மாதம் இறுதி வாரம் தொடங்கி சூலை மாதம் முதல் வாரம் வரை நடைபெற்றது.  

இக்கோயிலின் பத்தொன்பதாம் ஆண்டு பிரம்மோற்சவத்தை முன்னிட்டு, 2023 ஆம் ஆண்டு சூலை மாதம் மூன்றாம் தேதி தேரோட்டம் நடைபெற்றது.
# மாதநாயக்கனள்ளி


**மாதநாயகனள்ளி** (*Madanaiyakanahalli*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் நகர மாவட்டத்தின் பெங்களூர் வடக்கு வட்டத்தில் அமைந்துள்ளது. ஆண்டைய இந்திய மக்கள் தொகை கணக்கெடுப்பின்படி, மாதநாயகனள்ளியின் மக்கள் தொகை 5913 ஆகும். இதில் 3176 பேர் ஆண்களும், 2737 பேர் பெண்களும் உள்ளனர்.
# பெரவள்ளூர் தான்தோன்றியம்மன் கோயில்



**தான்தோன்றியம்மன் கோயில்** அல்லது தான்தோன்றியம்மன் மற்றும் செல்லியம்மன் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரவள்ளூர் புறநகர்ப் பகுதியில் அமைந்துள்ள ஓர் அம்மன் கோயில் ஆகும். இக்கோயிலை அகரம் பகுதியில் அமைந்துள்ளது என்றும் குறிப்பிடுவர்.  

கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள பெரவள்ளூர் தான்தோன்றியம்மன் கோயிலின் புவியியல் ஆள்கூறுகள் ஆகும்.  

இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.  
## மேற்கோள்
# மத்கூர்


**மத்கூர்** (*Mathkur*) என்பது இந்தியாவின், கருநாடகத்தின், பெங்களூர் வடக்கு பகுதிக்கு அருகே அமைந்துள்ள ஒரு சிற்றூர் ஆகும். இது சிவகோட்டை ஊராட்சிக்கு உட்பட்டது. மத்கூரின் மொத்த மக்கள் தொகை 1,065 ஆகும். அவர்களில் பெரும்பாலோர் வேளாண் மக்களாவர். இந்த சிற்றூரில் உள்ள ஏரி சுமார் 67 ஏக்கர் பரப்பளவில் அமைந்துள்ளது.  

இந்த சிற்றூர் இந்திய தோட்டக்கலை ஆராய்ச்சி நிறுவனத்திற்கும் (IIHR) மற்றும் காலேனள்ளிக்கு அருகில் அமைந்துள்ள இந்திய கருத்தியல் ஆய்வு மையத்திற்கும் (ICTS) அருகில் உள்ளது.  

மத்கூரின் அண்டை சிற்றூர்களாக லிங்கனள்ளி, காலேனள்ளி, ஐவரகண்டபுரம், சீதகெம்பனள்ளி, ககோல் ஆகியவை உள்ளன.  

## வழிபாட்டு தலங்கள்
1) வீரபத்ரசுவாமி கோவில். 2) சிவன் கோவில். 3) வெங்கடரமண சுவாமி கோவில். 4) ஆஞ்சநேய சுவாமி கோவில். 5) பூஜாம்மா கோவில்.  

## கல்வி நிறுவனங்கள்

- அரசு தொடக்கப்பள்ளி

## போக்குவரத்து
மத்கூரில் இருந்து பெங்களூர் மார்க்கெட் வரை 266A எண் பேருந்தும், மத்கூரிலிருந்து மெஜஸ்டிக் வரை 266J எண் பேருந்தும், மெஜஸ்டிக்கில் இருந்து ஹெஸ்சரகட்டவுக்கு மத்கூர் வழியாக 285DA என் பேருந்தும், தொட்டபல்லாபூரிலிருந்து ஹெஸ்ஸரகட்டாவிற்கு மத்கூர் வழியாக 253LA பேருந்தும், மத்கூரிலிருந்து மெஜஸ்டிக் வரை 251G பேருந்தும் செல்கின்றன.
# நாராயணகட்டா

**நாராயண கட்டா** (*Narayanaghatta*) என்பது கருநாடகத்தின், பெங்களூர் நகர மாவட்டம், ஆனேகல் வட்டத்தில் உள்ள முத்தநல்லூர் ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாநில தலைநகரான பெங்களூரில் இருந்து 30 கிலோமீட்டர் தொலைவில் உள்ளது.  

## மக்கள் வகைபாடு
இந்த கிராமத்தின் மொத்தப் பரப்பளவு 204.73 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 253 வீடுகள் உள்ளன. கிராமத்தின் மொத்த மக்கள் தொகையானது 1,060 ஆகும். இதில் பெண்களின் எண்ணிக்கை 521 என்றும், ஆண்களின் எண்ணிக்கை 539 என்றும் உள்ளது. கல்வியறிவு பெற்றவர்கள் விகிதம் 68.96% ஆகும். இதில் ஆண்களின் எழுத்தறிவு விகிதம் 74.03% என்றும், பெண்களின் எழுத்தறிவு விகிதம் 63.72% என்றும் உள்ளது. ஊரின் அஞ்சல் குறியீட்டு எண் 560099 ஆகும்.
# மார்கோனியா



**மார்கோனிய** (*Margonia*) என்பது லைகோசிடே குடும்பத்தைச் சேர்ந்த சிலந்திகளின் பேரினமாகும். இது முதலில் 1983-ல் கிப்பா & லெஹ்டினென் என்பவரால் விவரிக்கப்பட்டது. 2017 கணக்கெடுப்பின்படி, இந்தியாவில் காணப்படும் ***மார்கோனியா இமாலயென்சிசு*** என்ற ஒரே ஒரு சிற்றினத்தை மட்டுமே கொண்ட பேரினமாக உள்ளது.
# கோலா திராங்கானு மாவட்டம்



**கோலா திராங்கானு மாவட்டம்** (ஆங்கிலம்: *Kuala Terengganu District*; மலாய்: *Daerah Kuala Terengganu*; சீனம்: 瓜拉登嘉楼县; ஜாவி: كوالا ترڠڬانو‎) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.  

இந்த மாவட்டத்தின் வடக்கிலும் மேற்கிலும் கோலா நெருசு மாவட்டம் (*Kuala Nerus District*), தெற்கில் மாராங் மாவட்டம் (*Marang District*); மற்றும் கிழக்கில் தென்சீனக் கடல் (*South China Sea*), திராங்கானு ஆறு (*Terengganu River*) ஆகியவை எல்லைகளாக உள்ளன. இந்த மாவட்டத்தின் தலைநகரம் கோலா திராங்கானு (*Kuala Terengganu*) ஆகும்.  

கோலா திராங்கானு மாவட்டம் பரப்பளவில் மிகச் சிறியது. ஆனால், நகரப் பகுதியை உள்ளடக்கிய கோலா நெருசு மாவட்டத்தையும் சேர்த்து அதிக மக்கள் தொகையைக் கொண்டது. 2010-ஆம் ஆண்டுக் கணக்கெடுப்பின்படி இதன் மக்கள்தொகை 406,317.  

## பொது
### நிர்வாகப் பிரிவுகள்

கோலா திராங்கானு மாவட்டம் 20 முக்கிம்கள் (*Mukim*) எனும் துணை மாவட்டங்களாகப் பிரிக்கப்பட்டுள்ளது:  

- அத்தாசு தோல் (*Atas Tol*)
- பண்டார் (*Bandar*)
- பத்து பூரோக் (*Batu Buruk*)
- பெலேரா (*Belara*)
- புக்கிட் பெசார் (*Bukit Besar*)
- சாபாங் தீகா (*Cabang Tiga*)
- செனெரிங் (*Cenering*)
- குளுகோர் கெடாய் (''Gelugur Kedai
- குளுகோர் ராஜா (*Gelugur Raja*)
- கெப்போங் (*Kepung*)
- கோலா ஈபாய் (*Kuala Ibai*)
- குபாங் பாரிட் (*Kubang Parit*)
- லோசோங் (*Losong*)
- மனீர் (''Manir
- பாலோ (*Paluh*)
- பெங்காடாங் பூலோ (*Pengadang Buluh*)
- புலாவ் புலாவ் (*Pulau-pulau*)
- ரெங்காசு (*Rengas*)
- செராடா (*Serada*)
- தோக் சமால் (*Tok Jamal*)

## கோலா திராங்கானு

திராங்கானு மாநிலத்தின் நிர்வாகத் தலைநகரமாகவும்; அரசத் தலைநகரமாகவும் கோலா திராங்கானு விளங்குகிறது. இந்த நகரத்திற்கு 2008 சனவரி 1-ஆம் தேதி *கரையோர மரபுரிமை நகரம்* எனும் பெயருடன் மாநகரத் தகுதி வழங்கப்பட்டது.  

இந்த நகரம், திராங்கானு மாநிலத்தின் முக்கியமான அரசியல், பொருளாதார மையமாக இருப்பதுடன், மாநிலத்தின் பல சுற்றுலா மையங்களுக்கான நுழைவாயிலாகவும் உள்ளது. இந்த நகரத்தில் உள்ள கம்போங் சீனா, பசார் பெசார் கெடாய் பாயாங் (*Pasar Besar Kedai Payang*), திராங்கானு மாநில அருங்காட்சியகம் (*Terengganu State Museum*), பத்து பூரோக் கடற்கரை (*Batu Buruk Beach*) போன்றவை சுற்றுலாப் பயணிகளைக் கவரும் இடங்களாக உள்ளன.  

### பண்பாட்டுக் கலப்புகள்

நனீனத்துவமும், வளர்ச்சியும் இந்த நகரத்தையும் விட்டுவைக்கவில்லை. எனினும், கோலா திராங்கானு நகரம் ஒரு துறைமுகமாக ஒரு நீண்ட வரலாற்றைக் கொண்டது. அதனால் ஏற்பட்ட பிற பண்பாட்டுக் கலப்புடன், வலுவான மலாய்ச் செல்வாக்கை இன்னும் தக்கவைத்து வருகிறது.  

திராங்கானு பற்றிய குறிப்புகள் காணப்படும் மிகப் பழைய மூலங்களுள் சீன வரலாற்று மூலங்களும் அடங்கும். சுயி அரச மரபு (*Sui dynasty*) காலத்தைச் சேர்ந்த சீன எழுத்தாளர் ஒருவரின் குறிப்பு; தான்-தான் (*Tan-Tan*) என்னும் அரசு; சீனாவுக்குத் திறை செலுத்தியதாகக் கூறுகிறது. இந்தத் தான்-தான் அரசு திராங்கானு நிலப்பகுதிக்கு உட்பட்ட ஓர் இடத்தில் அமைந்து இருந்ததாகவும் கூறப் படுகிறது.
# பாவியா


## பழக்கவழக்கங்கள்
*பாவியா* பெரும்பாலும் புதர்களின் இலைகளில் அல்லது கீழ் மரக்கிளைகளில் வாழ்கின்றன.  

## பரவல்
*பாவியா* ஆத்திரேலிய பகுதி முழுவதும் காணப்படுகிறது. தனிமைப்படுத்தப்பட்ட சிற்றினம் ஒன்று, மடகாசுகரில் காணப்படுகிறது.  

## சிற்றினங்கள்
சனவரி 2021-ல் உலக சிலந்தி பட்டியலில் பட்டியலிடப்பட்ட சிற்றினங்கள்:  

இந்தியாவில் காணப்படும் ஒரு சிற்றினத்திற்கு "*பாவியா கைரலி* " என்ற பெயர் பயன்படுத்தப்பட்டது. ஆனால் -ல் உலக சிலந்தி அட்டவணையால் இந்த பெயர் அங்கீகரிக்கப்படவில்லை.
# பாவியா கைரளி



***பாவியா கைரலி*** (*Bavia kairali*) என்பது *பாவியா* பேரினத்தில் குதிக்கும் சிலந்தியின் ஒரு சிற்றினமாகும். இது இந்தியாவில் மட்டுமே காணப்படும் அகணிய உயிரி.  

## விளக்கம்
ஆணின் தலை மார்பு பகுதி கருப்பு நிறத்திலும், பெண் சிலந்தியில் இது பழுப்பு நிறத்திலும் காணப்படும்.
# காப்பு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | எப். எக்ஸ். டெனிஸ் பின்டோ | இந்திய தேசிய காங்கிரஸ் |
| 1962 | பி. பாஸ்கர் செட்டி | பிரஜா சோசலிச கட்சி |
| 1967 |  |  |
| 1972 | இந்திய தேசிய காங்கிரஸ் |  |
| 1978 | இந்திரா காங்கிரஸ் |  |
| 1983 | வசந்தா வி. சாலியானா | இந்திய தேசிய காங்கிரஸ் |
| 1985 |  |  |
| 1989 |  |  |
| 1994 |  |  |
| 1999 |  |  |
| 2004 | லாலாஜி மென்டன் | பாரதிய ஜனதா கட்சி |
| 2008 |  |  |
| 2013 | வினய்குமார் சொரகே | இந்திய தேசிய காங்கிரஸ் |
| 2018 | லாலாஜி மென்டன் | பாரதிய ஜனதா கட்சி |
| 2023 | குர்மே சுரேஷ் செட்டி | } |
# வெள்ளீயம்(IV) அசிட்டேட்டு



**வெள்ளீயம்(IV) அசிட்டேட்டு** (*Tin(IV) acetate*) Sn(CH<sub>3</sub>COO)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளீயத்தின் அசிட்டேட்டு உப்பாக இச்சேர்மம் கருதப்படுகிறது.  

## தயாரிப்பு
அசிட்டிக் நீரிலியில் உள்ள தாலியம் அசிடேட்டுடன் வெள்ளீயம்(IV) அயோடைடு சேர்த்து வினைபுரியச் செய்தால் எதிர்ப்பாய்வு வினை மூலம் வெள்ளீயம் (IV) அசிடேட்டு உருவாகிறது. வினை முடிந்ததும், கரைசல் செறிவூட்டப்பட்டும் குளிரூட்டப்பட்டும் படிகங்களைத் துரிதப்படுத்துகிறது, அவை நீரற்ற ஈதரால் கழுவப்பட்டு விளைபொருள் வெற்றிடத்தில் உலர்த்தப்படுகிறது:  

: 4 CH<sub>3</sub>COOH + (C<sub>6</sub>H<sub>5</sub>)<sub>4</sub>Sn → Sn(CH<sub>3</sub>COO)<sub>4</sub> + 4C<sub>6</sub>H<sub>6</sub>  
அசிட்டிக் அமிலம் மற்றும் அசிட்டிக் நீரிலியுடன் வெள்ளீயம்(IV) நைட்ரேட்டு வினைபுரிவதாலும் வெள்ளீயம்(IV) அசிடேட்டை உருவாக்கலாம். ஆனால் டிரைபுளோரோ அசிட்டிக் நீரிலியுடனான வினை அதனை ஒத்த விளைபொருளைத் தருவதில்லை. மாறாக (NO<sub>2</sub>)<sub>2</sub>[Sn(CF<sub>3</sub>COO)<sub>6</sub>] உருவாகிறது.  

: 4 CH<sub>3</sub>COOH + Sn(NO<sub>3</sub>)<sub>4</sub> → Sn(CH<sub>3</sub>COO)<sub>4</sub> + 4 HNO<sub>3</sub>  

## இயற்பியல் பண்புகள்
வெள்ளீயம்(IV) அசிட்டேட்டு தண்ணீருடன் வினைபுரியும் போது சிதைவடைகிறது. வெள்ளீயம் ஐதராக்சைடும் அசிட்டிக் அமிலமும் உருவாகின்றன.:
# வெள்ளீயம்(II) அசிட்டேட்டு



**வெள்ளீயம்(II) அசிட்டேட்டு** (*Tin(II) acetate*) Sn(CH<sub>3</sub>COO)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளீயத்தின் அசிட்டேட்டு உப்பாக இச்சேர்மம் கருதப்படுகிறது. 1822 ஆம் ஆண்டில் முதன் முதலாக வெள்ளீயம்(II) அசிட்டேட்டு கண்டறியப்பட்டது.  

## தயாரிப்பு
வெள்ளீய்யம்(II) ஆக்சைடை உறைந்த அசிட்டிக் அமிலத்தில் கரைத்து குளிர்விக்கும் போது மஞ்சள் Sn(CH<sub>3</sub>COO)<sub>2</sub>·2CH<sub>3</sub>COOH உருவாகிறது. அசிட்டிக் அமிலத்தை குறைக்கப்பட்ட அழுத்தத்தின் கீழ் வெப்பப்படுத்துவதன் மூலம் அகற்றலாம். மேலும் வெள்ளை நிற Sn(CH<sub>3</sub>COO)<sub>2</sub> படிகங்களை பதங்கமாதல் மூலம் பெறலாம்.  

நீரற்ற Sn(CH<sub>3</sub>COO)<sub>2</sub> நீரில் சிதைவடைகிறது. ஆனால் KSn(CH<sub>3</sub>COO<sub>2</sub>)<sub>3</sub> மற்றும் Ba[Sn(CH3COO)3]2 போன்ற அணைவுச் சேர்மங்கள் கார உலோகம் அல்லது கார மண் உலோக அசிடேட்டுகளில் உருவாகலாம்.
# மாராங் மாவட்டம்



**மாராங் மாவட்டம்** (ஆங்கிலம்: *Marang District*; மலாய்: *Daerah Marang*; சீனம்: 马江县; ஜாவி: ماراڠ) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.  

இந்த மாவட்டத்தின் வடக்கில் கோலா நெருசு மாவட்டம் (*Kuala Nerus District*); கோலா திராங்கானு மாவட்டம் (*Kuala Terengganu District*); தெற்கில் டுங்குன் மாவட்டம் (*Dungun District*); மேற்கில் உலு திராங்கானு மாவட்டம் (*Hulu Terengganu District*) மற்றும் கிழக்கில் தென்சீனக் கடல் (*South China Sea*) ஆகியவை எல்லைகளாக உள்ளன. இந்த மாவட்டத்தின் தலைநகரம் மாராங் ('Marang'') ஆகும்.  

## சொல் பிறப்பியல்

மாராங் மாவட்டத்தின் பெயர்த் தோற்றம், இந்தப் பகுதியில் முதலில் குடியேறியவர்களில் ஒருவரான மா (*Ma*) என்ற ஒருவரின் பெயரில் இருந்து மட்டுமே அறியப்படுகிறது. உலர்ந்த கடல் பொருட்களின் சீன தொழில்முனைவோராக இருந்தார் என்றும்; ராங் (*rang*) எனும் அடுக்குத் தட்டுகளைப் பயன்படுத்தி கடல் பொருட்களை உலர வைத்தார் என்றும் காரணம் சொல்லப்படுகிறது.  

மாராங்கில் இருந்த அனைத்து அடுக்குத் தட்டுகளுக்கும் அந்த சீன வணிகர் சொந்தக்காரராக இருந்ததால் அந்த இடத்திற்கு மாராங் என்று பெயர் வந்ததாகவும் சொல்லப்படுகிறது.  

## வரலாறு

மாராங்கின் நிர்வாக வரலாறு, திராங்கானுவின் ஒன்பதாவது சுல்தான் பாகிண்டா ஓமார் (*Baginda Omar*) (1839-1876) ஆட்சியில், மாராங் நதிக்கரை மாவட்டங்களை (*Riverine Districts*) ஆளும் பிரபுக்களின் (*Governing Nobles*) நியமனத்துடன் தொடங்கியது. அந்தக் காலக்கட்டத்தில், சுல்தானக உயர் அதிகாரியாக இருந்தவர் சுல்தானின் சார்பாக வரி வசூல் செய்வது; மற்றும் வருவாயை நிர்வகிக்கும் பொறுப்புகளை வகிக்கத் தொடங்கினார்.  

அதற்கு முன்பு, வரி வசூலிக்கும் அதிகாரம் கிராமத் தலைவர்களின் (*Village Heads*) கைகளில் இருந்தது; பின்னர் இவர்களுக்கு கிராம அளவிலான நிர்வாகத்திற்கு மட்டுமே பொறுப்பு வழங்கப்பட்டது. புதிய நிர்வாக முறையினால் வரி மற்றும் வருவாய் வசூலைப் பெரிதும் மேம்படுத்தியது; மற்றும் உள்ளூர் நிர்வாகத்தின் செயல்திறனையும் அதிகரிக்கச் செய்தது.  

## பொது
### நிர்வாகப் பிரிவுகள்

மாராங் மாவட்டம் 8 முக்கிம்கள் (*Mukim*) எனும் துணை மாவட்டங்களாகப் பிரிக்கப்பட்டுள்ளது:  

- செரோங் (*Jerung*)
- புலாவ் கெராங்கா (*Pulau Kerengga*)
- ருசிலா (*Rusila*)
- பெங்காலான் பெராங்கான் (*Pengkalan Berangan*)
- பண்டார் மாராங் (*Marang*)
- புக்கிட் பாயோங் (*Bukit Payong *)
- அலோர் லிம்பாட் (*Alor Limbat*)
- மெர்ச்சாங் (*Merchang*)

## பிரித்தானிய நிர்வாகம்

1912-ஆம் ஆண்டில், மாவட்ட நிர்வாகம் மாவட்ட அதிகாரிகளின் (*District Officers*) நிர்வாகத்திற்குள் மாற்றப்பட்டது. மாராங் மாவட்ட அலுவலகக் கட்டடம் (*Marang District Office Building*) 1915-இல் மாராங்கில் கட்டப்பட்டது. இருப்பினும், 1923-இல், சுல்தான் சுலைமான் பத்ருல் ஆலம் சா (*Sultan Sulaiman Badrul Alam Shah*) (1920-1942) ஆட்சியின் போது, பிரித்தானிய ஆலோசகர், ஜே.எல். அம்பெரிசு (*British Adviser, J.L. Humpherys*), மாவட்ட அளவில் மறுசீரமைப்பு செய்தார்.  

நதியோர மாவட்டங்கள் அகற்றப்பட்டு, மூன்று சார்புநிலை நிர்வாகங்களாக (*Dependencies*) மாற்றப்பட்டன. ஒவ்வொரு சார்புநிலை நிர்வாகமும் ஓர் ஆணையரால் (*Commissioner*) தலைமை தாங்கப்பட்டது; மற்றும் ஓர் உதவி பிரித்தானிய ஆலோசகர் (*Assistant British Adviser*) அவருக்குத் துணையாக இருந்தார்.
# இந்தியப் பருத்தி கழகம்

**இந்தியப் பருத்தி கழகம்** (*Cotton Corporation of India*) என்பது இந்திய அரசாங்கத்தின் ஜவுளி அமைச்சகத்தின் உரிமையின் கீழ் உள்ள ஒரு மத்திய பொதுத்துறை நிறுவனமாகும். இந்நிறுவனம் பருத்தி வர்த்தகம், கொள்முதல் மற்றும் ஏற்றுமதி தொடர்பான பல்வேறு நடவடிக்கைகளில் ஈடுபட்டுள்ளது. இபக என்பது ஒரு பொதுத்துறை நிறுவனமாகும். இது நிறுவனங்கள் சட்டம் 1956இன் கீழ் 31 சூலை 1970-ல் இணைக்கப்பட்டது.  

இந்தியப் பருத்தி கழகம் இந்திய அரசின் ஜவுளி அமைச்சகத்தால் வெளியிடப்பட்ட ஜவுளிக் கொள்கை 1985 மூலம் நிர்வகிக்கப்படுகிறது.
# தேசிய வேளாண் சந்தைப்படுத்தல் நிறுவனம்



**தேசிய வேளாண் சந்தைப்படுத்தல் நிறுவனம்** (*National Institute of Agricultural Marketing*) அல்லது **சவுத்ரி சரண் சிங் தேசிய வேளாண் சந்தைப்படுத்தல் நிறுவனம்** என்பது இந்திய வேளாண்மை மற்றும் விவசாயிகள் நல அமைச்சகத்தின் கீழ் இயங்கும் ஒரு ஆராய்ச்சி மற்றும் உயர்கல்வி நிறுவனம் ஆகும். இந்நிறுவனம் விவசாய சந்தைப்படுத்தலை மேம்படுத்துவதை முதன்மை நோக்கமாகக் கொண்டுள்ளது. 1988-ல் இந்நிறுவனம் இராசத்தான் மாநிலத்தில் உள்ள செய்ப்பூரில் அமைந்துள்ளது.